《赋金精橘和萧汉高因呈李提举》
元代·刘崧

金精橘子旧传名，仙女峰头记漫生。十月铅霜凝绛色，千年石乳结玄精。

丹房蜜渍琼脂满，赤颗汤浮火齐明。幸托灵泉注芳烈，肯随包贡侈光荣。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。